# ПОДСЕТНИК ЗА ПОРОДИЉЕ У ВЕЗИ СА ОБАВЕШТЕЊЕМ О ОДЛУЦИ УСТАВНОГ СУДА ИУз-60/2021

Одлуком Уставног суда бр. ИУз-60/2021 од 14. фебруара 2024. године („Службени гласник РС“, број 11/24) утврђено је да одредба члана 13. став 1. Закона о финансијској подршци породици са децом („Службени гласник РС“, бр. 113/17, 50/18, 46/21-УС, 51/21- УС, 53/21-УС, 66/21,130/21, 43/23-УС и 62/23) у делу који гласи: „одсуства због компликација у вези са одржавањем трудноће, или“ и у делу који гласи: „уколико није коришћено одсуство због компликација у вези са одржавањем трудноће“, није у сагласности са Уставом.

Имајући у виду да је иницијатива за покретање поступка за утврђивање неуставности наведене законске одредбе поднета 19. априла 2021. године, **корисници права којима је решење достављено почев од 19. априла 2019. године могу поднети, уколико сматрају да им је право повређено, захтев за измену појединачног акта (решења) које је коначно и правноснажно.**

Како је рок за подношење наведеног захтева **шест месеци** **од дана објављивања одлуке Уставног суда и исти истиче 14. августа 2024. године, подсећамо сва заинтересована лица која су користила право на накнаду зараде, односно плате за време породиљског одсуства и одсуства са рада ради неге детета да могу поднету захтев за измену решења складу са законским одредбама.**

Захтеве за измену решења, породиље са пребивалиштем на територији општине Врњачка Бања подноси се Општинској управи општине Врњачка Бања, Одељењу за привреду и друштвене делатности, Крушевачка 17А, Врњачка Бања, у времену од 07:30 до 15:30 часова.

Уз уредно попуњен и потписан образац захтева неопходно је приложити:

- очитану личну карту и

- фотокопију картице текућег рачуна

Особа за контакт

Милена Стојковић

036/601-222

Канцеларија бр.40